[pic] | EUROOPAN YHTEISÖJEN KOMISSIO | Bryssel 20.1.2006 SEK(2006) 62 lopullinen Luonnos ETA:N SEKAKOMITEAN PÄÄTÖS yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta - Luonnos yhteisön yhteiseksi kannaksi - (komission esittämä) PERUSTELUT 1. ETA-sopimuksen pöytäkirjaan 31 sisältyy erityismääräyksiä yhteisön ja ETA:n EFTA-valtioiden yhteistyöstä muilla kuin neljän vapauden alaan kuuluvilla erityisalueilla. 2. Oheisella ETA:n sekakomitean päätösluonnoksella (joka koskee 7. syyskuuta 2005 tehtyä Euroopan parlamentin ja neuvoston päätöstä N:o 1554/2005/EY) on tarkoitus muuttaa pöytäkirjaa 31 yhteistyön laajentamiseksi sosiaalipolitiikan alalla. Sillä muutetaan naisten ja miesten tasa-arvoon liittyvää yhteisön strategiaa koskevan toimintaohjelman perustamisesta (2001–2005) tehtyä neuvoston päätöstä 2001/51/EY, joka on jo otettu osaksi sopimusta, ja muutoksen on tarkoitus tulla voimaan 1. tammikuuta 2006. 3. ETA-sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan mukaan neuvosto vahvistaa komission ehdotuksesta yhteisön kannan tällaisiin päätöksiin. 4. ETA:n sekakomitean päätösluonnos annetaan neuvoston hyväksyttäväksi, jonka jälkeen komissio esittää yhteisön kannan ETA:n sekakomiteassa mahdollisimman pian. Luonnos ETA:N SEKAKOMITEAN PÄÄTÖS yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan, sekä katsoo seuraavaa: (1) Sopimuksen pöytäkirja 31 muutettiin [...] tehdyllä ETA:n sekakomitean päätöksellä N:o [...][1]. (2) Naisten ja miesten tasa-arvoon liittyvää yhteisön strategiaa koskevan toimintaohjelman perustamisesta (2001–2005)[2] 20 päivänä joulukuuta 2000 tehty neuvoston päätös 2001/51/EY otettiin osaksi sopimusta 19 päivänä kesäkuuta 2001 tehdyllä ETA:n sekakomitean päätöksellä N:o 88/2001[3]. (3) On aiheellista laajentaa sopimuspuolten välistä yhteistyötä niin, että sen piiriin kuuluu myös naisten ja miesten tasa-arvoon liittyvää yhteisön strategiaa koskevan toimintaohjelman perustamisesta tehdyn neuvoston päätöksen 2001/51/EY ja yhteisön toimintaohjelman perustamisesta miesten ja naisten tasa-arvon alalla toimivien eurooppalaisten järjestöjen toiminnan edistämiseksi tehdyn päätöksen N:o 848/2004/EY muuttamisesta 7 päivänä syyskuuta 2005 tehty Euroopan parlamentin ja neuvoston päätös N:o 1554/2005/EY[4]. (4) Sen vuoksi sopimuksen pöytäkirja 31 olisi muutettava, jotta laajennettu yhteistyö voitaisiin aloittaa 1 päivästä tammikuuta 2006. (5) Päätöksen N:o 1554/2005/EY ottaminen osaksi sopimuksen pöytäkirjaa 31 koskee vain neuvoston päätöstä 2001/51/EY, ON PÄÄTTÄNYT SEURAAVAA: 1 artikla Lisätään sopimuksen pöytäkirjassa 31 olevaan 5 artiklan 8 kohdan neljänteen luetelmakohtaan (neuvoston päätös 2001/51/EY) teksti seuraavasti: ”, sellaisena kuin se on muutettuna seuraavalla: - 32005 D 1554 : Euroopan parlamentin ja neuvoston päätös N:o 1554/2005/EY, tehty 7 päivänä syyskuuta 2005 (EUVL L 255, 30.9.2005, s. 9).”. 2 artikla Tämä päätös tulee voimaan sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle*. Sitä sovelletaan 1 päivästä tammikuuta 2006. 3 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä […] päivänä […]kuuta […]. ETA:n sekakomitean puolesta Puheenjohtaja ETA:n sekakomitean sihteerit [1] EUVL L .... [2] EYVL L 17, 19.1.2001, s. 22. [3] EYVL L 238, 6.9.2001, s. 43. [4] EUVL L 255, 30.9.2005, s. 9. * [Valtiosäännön asettamat vaatimukset on ilmoitettu.] [Valtiosäännön asettamista vaatimuksista ei ole ilmoitettu.]